| Gabono Respublikapranc. *République Gabonaise*
 |
| --- |
| 

|  |  |
| --- | --- |
| Gabono vėliava | Gabono herbas |
| Vėliava | Herbas |

 |
| **Himnas:**„Santarvė" |
| Gabonas žemėlapyje |
| **Valstybinė kalba** | prancūzų |
| **Sostinė** | Librevilis |
| **Didžiausias miestas** | Librevilis |
| **Valstybės vadovai** • Prezidentas • Ministras pirmininkas • - |  Brice OliguiRaymond Ndong Sima- |
| **Plotas**  • Iš viso   • % vandens |   267 745 km2 (76) 3,76 % |
| **Gyventojų**   • 2017  • Tankis |  1 801 232 (151)5,32 žm./km2 (180) |
| **BVP**  • Iš viso  • BVP gyventojui | 201534,523 mlrd. $ (115)20 081 $ (72) |
| **Valiuta** | CFA frankas (XOF) |
| **Laiko juosta** • Vasaros laikas | UTC +1 netaikomas |
| **Nepriklausomybė** Paskelbta | nuo Prancūzijos 1960 m. rugpjūčio 17 d. |
| **Interneto kodas** | .ga |
| **Šalies tel. kodas** | 241 |

**Gabono Respublika** (**Gabonas**) – valstybė Centro Vakarų Afrikoje. Ribojasi su Pusiaujo Gvinėja, Kamerūnu, Kongu ir Gvinėjos įlanka. Gabonas užima beveik 270 000 km² plotą, kuriame gyvena apie 1,8 milijonų gyventojų. Šalies sostinė yra didžiausias miestas Librevilis. Nuo pat šalies nepriklausomybės paskelbimo nuo Prancūzijos 1960 m. rugpjūčio 17 dienos šalį valdė du prezidentai.

Istorija
--------

*Pagrindinis straipsnis: Gabono istorija*

Pirmieji gyventojai šalies teritorijoje buvo pigmėjai. Vėliau jų vietą užėmė bantu kalbomis kalbančios tautos. Gabonas, kaip ir Kongo Respublikos bei Kongo Demokratinės Respublikos šiaurė bei Kamerūno pietūs patenka į drėgnųjų atogrąžų miškų (Kongo džiunglių). Nepalankios gamtos sąlygos neleido čia susiformuoti aukštesnei vietinei kultūrai, kaip kad atsitiko pietuose (Kongo civilizacija) ar šiaurėje (Benino civilizacija). 

XV a. šioje teritorijoje lankėsi pirmieji europiečiai. Portugalams Komo upės ištakų forma priminė apsiaustą su kapišonu (portugališkai *gabao*), iš ko ilgainiui ir išsirutuliojo šalies pavadinimas - Gabonas. Nuo XVI a. pakrantėse klestėjo vergų prekyba.

XIX a. Prancūzų keliautojas Pierre Savorgnan de Brazza surengė pirmąją ekspediciją į Gabono-Kongo teritoriją 1875 m. Po dešimties metų Prancūzija oficialiai okupavo visą kraštą. Tuo metu čia dar gyveno kelios bantu tautos.

1910 m. Gabono teritorija buvo viena iš keturių Prancūzų Ekvatorinės Afrikos dalių (kartu su Kongu, Centrine Afrikos Respublika ir Čadu). 1960 m. rugpjūčio 17 d. visos teritorijos tapo nepriklausomos.

1961 m. pirmuoju šalies prezidentu tapo Léon M'ba, o dabartinis šalies prezidentas Omaras Bongo tapo viceprezidentu. 1967 m. mirus pirmajam prezidentui jį pakeitė Bongo ir iki šiol valdo šalį.

Politinė sistema
----------------

*Pagrindinis straipsnis – Gabono politinė sistema*.
1991 m. buvo priimta nauja Gabono konstitucija. Iš esmės ji įteisino visas piliečių teises bei jos pagrindu buvo sukurtas Piliečių demokratijos konsulas, kuris prižiūrėjo piliečių teisių valdymą.

Nuo pat 1967-ųjų iki 2009-ųjų šalį valdė prezidentas Omar Bongo. Gabone teisę balsuoti turi piliečiai nuo 21 metų. Pasak oficialios statistikos paskutiniuose rinkimuose prezidentas surinko 79,1 % balsų. 2003 m. prezidentas pakeitė konstituciją ir nuo to laiko šalies prezidentas gali valdyti šalį neribotą kiekį kadencijų.

Gabonas turi nedidelę, profesionalią kariuomenę, kurioje tarnauja apie 5000 karių. Ji dalinama į kariuomenę, oro ir vandens karines pajėgas, žandarmeriją ir vietinę policiją. visos pajėgos yra orientuotos gynybai, o ne puolimui. Apie 1800 karių nuolat saugo prezidentą.

2007 m. rugsėjį prezidentas paskelbė panaikinantis mirties bausmę.

Administracinis suskirstymas
----------------------------

Gabono provincijos
*Pagrindinis straipsnis – Gabono provincijos*.
Gabonas yra dalinamas į 9 provincijas, o šios į 37 departamentus.

Gabono provincijos yra šios:

1. Estuarijos provincija
2. Aukštutinės Ogovės provincija
3. Viduriniosios Ogovės provincija
4. Ngunio provincija
5. Niangos provincija
6. Ogovės-Ivindo provincija
7. Ogovės-Lolo provincija
8. Pajūrio Ogovės provincija
9. Volijo-Ntemo provincija

Geografija
----------

*Pagrindinis straipsnis – Gabono geografija*.
Gabonas iš palydovo
Gabonas įsikūręs Atlanto pakrantėje centrinėje Afrikos dalyje. Kadangi Gaboną kerta pusiaujas, todėl šalyje drėgnieji miškai užima 85 % šalies teritorijos. Gabone trys atskiri regionai: pakrantės lyguma (nuo 20 iki 300 km nuo vandenyno kranto), kalnai (Krištolo kalnai, aukštis iki 1000 m, į šiaurės rytus nuo Librevilio, Čailu masyvas šalies centre, kurio aukščiausias taškas – 1575 m, Ibundžio kalnas), ir savana rytuose.

Gabono didžiausia upė yra Ogovė, kurios ilgis yra 1200 km.

Klimatas pusiaujinis, vakaruose ir pietuose – užpusiaujinis (subekvatorinis), drėgnas ir karštas. Vidutinė temperatūra metuose svyruoja tarp 22 ir 27 °C. Vidutinis metinis kritulių kiekis – 1000–1500 mm, šiaurėje iki 2500–3000 mm.

Ekonomika
---------

*Pagrindinis straipsnis: Gabono ekonomika*

Dauguma Gabono gyventojų dirba žemės ūkyje. Auginami manijokai, plantanai, cukranendrės. Kakava, kava, palmių produktai auginami eksportui. 

Nuo 1970 m. Gabono ekonomika rėmėsi naftos pramone. Gabono ekonomika priklauso nuo nepastovių naftos kainų, ir turi tvarkytis su mažėjančiais jos rezervais. Miško produktai ir mangano kasyba taip pat yra svarbūs šalies ekonomikai. Taip pat kasama urano rūda, auksas, geležis. Gabono gamintojai verčiasi naftos perdirbimu, maisto ir alkoholinių gėrimų, medienos ir faneros, cemento, tekstilės gamyba.

Gabonas eksportuoja žaliavinę naftą, miško produktus, mangano ir urano rūdas, kakavą. Importuojami maisto produktai, chemikalai, naftos produktai, statybinės medžiagos, įvairūs įrengimai. Pagrindiniai šalies mainų partneriai yra Prancūzija, JAV, Dramblio Kaulo Krantas, Japonija.

Demografija
-----------

Gabono gyventojų skaičiaus kitimas nuo 1961 m. iki 2003 m.
*Pagrindinis straipsnis: Gabono demografija*

Gabone gyvena beveik 1,5 milijono gyventojų. Dauguma jų yra kilę iš Bantu etninės grupės, tačiau šalyje dar yra apie 40 kitų grupių su skirtingomis kalbomis ir kultūromis. Dar iki šiol Prancūzija daro didelę įtaką šaliai, tad nieko nuostabaus, kad apie 80 % šalies gyventojų moka kalbėti prancūziškai. Prancūzų šalyje gyvena apie 10 000, o pati Prancūzija yra viena pagrindinių kultūros ir verslo partnerių.

Kultūra
-------

Gabono kaukė
*Pagrindinis straipsnis: Gabono kultūra*

Gabono muzika pasaulyje yra žinoma mažiau, nei tokių šalių kaip Kongas ar Kamerūnas. Šalis turi savitą folkloro stilių, tačiau Gabone populiarūs ir kiti pasauliniai muzikos stiliai, kaip rumba, hip-hopas, rokas ir pan. 

Gabone labai populiaru įvairiomis progomis dėvėti kaukes, pvz. vestuvės, gimdymai, laidotuvės.

Šalį išreklamavo populiarus JAV realybės projektas "Išlikimas" savo 17-tame sezone.

Taip pat skaitykite
-------------------

* Gabono ryšiai
* Gabono transportas
* Gabono karinės pajėgos
* Gabono tarptautiniai santykiai
* Gabono šventės

Šaltiniai
---------

1. ↑  „Gross domestic product 2015, PPP" (PDF). Pasaulio Bankas. Suarchyvuotas originalas (PDF) 2016-09-11. Nuoroda tikrinta 2020-08-17. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. ↑  „GDP per capita, PPP (current international $)". Pasaulio Bankas. 2017-02-01.
3. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 104

Nuorodos
--------

|  |  |
| --- | --- |
|  | **Vikiteka: Gabonas** – vaizdinė ir garsinė medžiaga  |

* Oficiali Gabono svetainė Archyvuota kopija 2007-03-29 iš Wayback Machine projekto.

Vikižodynas 

Laisvajame žodyne yra terminas **Gabonas**

|  |  |  |  |  |  |
| --- | --- | --- | --- | --- | --- |
| 

| Ž • A • RŠalių sąrašas **|** Afrika |
| --- |
|  |
| 
Alžyras | Angola | Beninas | Bisau Gvinėja | Botsvana | Burkina Fasas | Burundis | Centrinės Afrikos Respublika | Čadas | Dramblio Kaulo Krantas | Džibutis | Egiptas | Esvatinis | Eritrėja | Etiopija | Gabonas | Gambija | Gana | Gvinėja | Kamerūnas | Kenija | Komorai | Kongo Demokratinė Respublika | Kongo Respublika | Lesotas | Liberija | Libija | Madagaskaras | Malavis | Malis | Marokas | Mauricijus | Mauritanija | Mozambikas | Namibija | Nigerija | Nigeris | Pietų Afrikos Respublika | Pietų Sudanas | Pusiaujo Gvinėja | Ruanda | San Tomė ir Prinsipė | Seišeliai | Senegalas | Siera Leonė | Somalis | Sudanas | Tanzanija | Togas |Tunisas | Uganda | Zambija | Zimbabvė | Žaliasis Kyšulys |
|  |
| 
**Priklausomos teritorijos**: Majotas | Reunjonas | Šv. Elenos sala | Vakarų Sachara |

 |